HMS Sandown (M101)

HMS Sandown (viirinumero M101) oli Britannian kuninkaallisen laivaston Sandown-luokan miinantorjunta-alus.

 Valmistus 

Alus tilattiin Vosper Thornycroftilta. Se laskettiin vesille 16. huhtikuuta 1988 kumminaan Gloucesterin herttuatar ja valmistui vuotta myöhemmin 9. kesäkuuta.

 Palvelus 
Alus osallistui 9. kesäkuuta – 26. elokuuta 1999 HMS Atherstonen ja HMS Bulldogin kanssa Naton operaatio Allied Harvestiin, jonka tarkoituksena oli raivata liittouman Kosovon sodan aikana Adrianmereen pudottamat pommit. Osasto paikansi ja raivasi noin 20 prosenttia tiedetyistä 93 pommista ja ohjuksesta.http://www.britains-smallwars.com/RRGP/AlliedHarvest.html  Smallwars.com - Allied Harvest

Alus paikansi 16. tammikuuta 2000 uponneen troolarin Solway HarvesterinOnnettomuustutkintaraportti pdf s. 18. Sandown osallistui heinäkuussa 2002 Joint Maritime Courseen, jonka päätyttyä se osallistui joulukuussa Välimerellä Argonaut 02 -harjoitukseen. Alus osallistui Irakin sodan operaatio Teliciin raivaten miinoja Persianlahdella sekä turvaten Irakin satamiin johtaneita reittejä.

Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005. Sandown poistettiin palveluksesta tammikuussa 2005, minkä jälkeen se makasi ankkurissa odottaen joko ostajaa tai romuttamista.

 Viron laivasto 
pienoiskuva|EML Admiral Cowan
Viron puolustusministeri Jürgen Ligi ja Yhdistyneiden kuningaskuntien puolustusministeri lordi Paul Drayson allekirjoittivat  14. syyskuuta 2006 HMS Victoryn kannella Portsmouthissa sopimuksen, jolla Viro osti kolme Sandown-luokan miinantorjunta-alusta. Babcock Internationalin tekemän huollon päätyttyä alus luovutettiin 26. huhtikuuta 2007 Rosythissä virallisesti Viron laivastolle,EML Admiral Cowan joka nimesi sen EML Admiral Cowaniksi runkonumerolla M313. Alukselta on poistettu 30 millimetrin Oerlikon ja sen aseistukseen kuuluu ainoastaan kolme 12,7 millimetrin Browning-konekivääriä.

Alus oli elokuun alusta 2013 alkaen Naton pysyvässä miinantorjuntaosastossa Itämerellä, mistä se palasi 27. marraskuuta Tallinnaan. Osaston mukana alus osallistui neljään harjoitukseen ja operaatioon mukaan lukien Steadfast Jazz harjoitus. Lisäksi alus vieraili yhdeksässä maassa.Admiral Cowan returns home from NATO mission

Vuosina 2018-2019 alus oli modernisoitavana Britteinsaarilla, jolloin kaikuluotain ja taistelunjohtojärjestelmä uusittiin. Aluksen kaikuluotain kykenee havaitsemaan pohjaan asetetut miinat, minkä jälkeen alukselle asennettu Seafox-järjestelmä tunnistaa ja tarpeen tullen sukeltaja- tai robotti tuhoaa miinan.

Alus lähti 18. heinäkuuta 2020 Liettuaan, missä se liittyi Naton 1. pysyvään miinantorjuntaryhmään viideksi kuukaudeksi. Ryhmä lähti Norjaan, missä se osallistui elokuun alussa miinantorjuntaharjoitukseen.Minehunter Admiral Cowan to enter service in NATO's 1st Permanent Mine Countermeasures Group

Lähteet

 Viitteet 

Luokka:Kuninkaallisen laivaston Sandown-luokan miinantorjunta-alukset